
privind aprobarea Studiului de fezabilitate
-„Echiparea  CET Timişoara Centru cu noi unităţi de cogenerare” şi realizarea investiţiei
Având în vedere nota de fundamentare a SC Colterm SA înregistrată cu nr.RE2006-001407 din  09.06.2006,  coroborată cu necesitatea  extinderii cu  unităţi  moderne de cogenerare la CET Timişoara Centru, propunem spre aprobare Consiliului Local Timişoara studiul de fezabilitate fundamentat pe baza studiului de impact asupra mediului şi realizarea investiţiei privind „Echiparea CET Timişoara Centru  cu noi unităţi de cogenerare.”
1. Prezentare generală

CET Centru este o centrală veche care are în funcţiune utilaje uzate moral tehnic şi fizic.

În ”Conceptul privind sistemul de termoficare al Municipiului Timişoara”, care a fost aprobat prin Hotărârea Consiliului Local nr.163/23.07.2003, această centrală a fost avută în vedere pentru modernizarea şi renunţarea la echipamentele depăşite cu care este dotată.

În anul 2004 prin HCL nr.172 s-a aprobat studiul de fezabilitate privind modernizarea CET Centru, după care s-au demarat acţiunile necesare accesării de fonduri din partea B.E.R.D. 
Unul din elementele importante ale accesării de fonduri şi o cerinţă expresă a B.E.R.D. este reactualizarea studiului de fezabilitate la condiţiile din anul 2006 privind preţurile la combustibil şi la piaţa de energie.
2. Descrierea soluţiei şi necesitatea implementării

Având în vedere amplasamentul centralei, s-au căutat soluţii de implementare care să o încadreze fericit în zonă şi să răspundă la toate cerinţele de mediu actuale.

În scopul îmbunătăţirii eficienţei tehnico-economice a producerii energiei termice şi electrice, studiul de fezabilitate analizează, pentru CT Timişoara Centru soluţia optimă rezultată din studiile de prefezabilitate efectuate anterior şi anume:

1x TG 14 MWe + 1x CRab cu AS

      unde: TG -turbină cu gaze

CRab – cazan recuperator de abur

     AS – ardere suplimentară

Noile echipamente prevăzute a fi montate în centrală vor asigura producerea în cogenerare a energiei electrice şi termice la nivelul de 20MWe şi 29MWt.
Pentru această gamă de puteri se va utiliza un ciclu combinat de producere a energiei cu următoarea configuraţie :
1. o instalaţie de turbine cu gaze având puterea totală de 14 MWe ;

2. un cazan recuperator de căldură sub formă de abur, cu ardere suplimentară ;

3. o turbină cu abur de 6MWe;

4. un schimbător de căldură pentru producerea de apă fierbinte de 29MWt

5. instalaţie de tratare a apei ;

6. un transformator de putere 25MVA, 121/6,3KV

7. staţie electrică de 6 KV cu 21 celule echipate cu întrerupătoare SF6 ;

8. staţie electrică de 0,4 KV servicii proprii alimentată din două transformatoare de 
    1MV 6/0,4 KV ;

9. echipament de 110KV pentru racord la sistemul energetic ;

Aceste echipamente prevăzute a se monta în incinta centralei prin dezafectarea a o serie de instalaţii permit utilizarea utilităţilor existente (apă industrială, evacuarea apei uzate , energie electrică, drumuri în incintă). Lucrările vor cuprinde ,pe lângă cele de montaj propriu-zis, şi lucrări de arhitectură, construcţii-rezistenţă şi instalaţii aferente construcţiilor  ( apă, iluminat,forţă, paratrăsnet, curenţi slabi, incendiu).

3.
Implicaţii asupra mediului înconjurător
Lucrările necesare a fi executate pentru echiparea CET Timişoara Centru se vor încadra în prevederile şi reglementările din legislaţia de mediu (O.U.G.195/2005, L.665/2001. L.107/1996, H.G. 541/200). In scopul promovării şi aprobării lucrărilor menţionate s-a efectuat un Studiu de Impact asupra Mediului şi un raport de Audit de Mediu, Sănătate şi SecuritatA Muncii (EHS).
Implementarea proiectului va aduce şi la o substanţială reducere de emisii de CO2 echivalentă în cantitate de 737.704t CO2, cea ce va permite utilizarea Mecanismului Implementării în comun (JI) datorită căruia  se va obţine o cofinanţare a proiectului de aproximativ 5 milioane EURO.
4.
Costul investiţiei

Costul total al  investiţiei  se ridică la 23.678.370 EURO  din care  5.087.482 EURO.reprezintă C+M, iar fondurile necesare vor fi asigurate  din surse proprii (17,7%), alocaţii bugetare(8.9%), împrumuturi bancare (66,8%), avans(JI) 6,6%. dar şi din posibile parteneriate cu investitori interesaţi în dezvoltarea energetică a zonei.
5.        Indicatori tehnico-economici ai investiţiei

Analiza de eficienţă economico-finaciară a investiţiei se realizează cu ajutorul metodei cost-beneficiu cu determinarea fluxului de venituri şi cheltuieli şi a fluxului financiar al afacerii

Pentru o rată de actualizare de 10%/an  respectiv 12% /an s-au obţinut următorii indicatori tehnico-economici:

VNA (Venitul net actualizat):  1385,857 respectiv 4,364 mii EURO/an;
RIR (Rata internă de rentabilitate): 12 %/an în ambele cazuri ;
IP (Indice intern de profitabilitate): 1,031 respectiv 1,017
Aceste rezultate pun în evidenţă faptul că se asigură un nivel al rentabilităţii care permite recuperarea capitalului propriu investit şi asigurarea unui nivel minim de profi
6.               Concluzii
Studiul de fezabilitate a fost aprobat în Consiliul de Administraţie prin HCA nr.60 din 20.11.2004  şi în Adunarea Generală a Acţionarilor prin Hotărârea AGA nr.6 din 30.11.2004.

Apreciem că implementarea acestei soluţii va aduce producătorului  intr-un viitor apropiat următoarele beneficii:

-creşterea veniturilor realizate prin vânzarea de energie electrică la preţuri competitive în zona Timişoara pentru unităţile de interes public local;

-reducerea costurilor de producere a energiei termice datorită producerii în cogenerare a energiei cu 10%;

-reducerea emisiilor de noxe ale centralei, prin încadrarea în normele europene de mediu ale noilor capacităţi.
Având în vedere importanţa acestor studii pentru companie ca şi necesitatea creşterii eficienţei energetice prin producerea în cogenerare a energiei electrice şi  termice, solicităm aprobarea în Consiliul Local al Municipiului Timişoara a studiului de fezabilitate -„Echiparea CET Timişoara Centru  cu noi unităţi de cogenerare.” fundamentat pe baza studiului de impact asupra mediului.

